Halsa (Meløy)

Halsa er ei bygd i Meløy kommune i Nordland fylke. Stedet ligger innenfor Esøya i Skardfjorden.

På Halsa ligger Halsa kirke fra 1960, og Halsa Frikirke som hører under Meløy Søndre Frikirke. Den lokale barneskolen heter Halsa skole. Skoleåret 2020/2021 har skolen 60 elever. Etter 7. klasse må elevene reise til Enga Skole på Engavågen for å gå på ungdomsskole. Halsa samfunnshus benyttes til fritidsaktiviteter, kommunale informasjonsmøter og annet.

Halsa har flere veletablerte bedrifter, blant dem Halsa Bygg, Pallefabrikken, Solhaug Entreprenør og Meløy Notbøteri.

Referanser

Kategori:Bosetninger i Meløy
Kategori:Bygder og grender i Nordland